นราธร ศรีชาพันธุ์

นราธร ศรีชาพันธุ์  นักเทนนิสชาวไทย  เป็นบุตรชายคนกลางในจำนวน 3 คน ของชนะชัย และอุบล ศรีชาพันธุ์  

เมื่อ พ.ศ. 2533 นราธร เป็นนักเทนนิสไทยคนแรกที่สามารถเข้ารอบ 8 คนสุดท้าย ในการแข่งขันเทนนิสวิมเบิลดันระดับเยาวชน ส่งผลให้อันดับโลกระดับเยาวชนอยู่ใน 10 อันดับแรกของโลก

นราธรเป็นตัวแทนทีมชาติ ได้เหรียญทองจากการแข่งขันซีเกมส์ และเอเชียนเกมส์ เริ่มแข่งขันอาชีพเมื่อ พ.ศ. 2536 ในระดับแซตเทิลไลท์ เซอร์กิต และเล่นเทนนิสอาชีพประเภทคู่กับภราดร และวิทยา สำเร็จ ได้รางวัลชนะเลิศหลายครั้งในช่วงปี 2541-2543 แต่แล้วนราธรก็ตัดสินใจเรียนต่อในระดับมหาวิทยาลัย  ครอบครัวศรีชาพันธุ์จึงหันไปมุ่งเน้นที่ ภราดร น้องชายคนสุดท้องแทน โดยให้นราธร และธนากร พี่ชายคนโต เป็นคู่ซ้อม

นราธร จบการศึกษาจากคณะครุศาสตร์ จุฬาลงกรณ์มหาวิทยาลัย ปัจจุบันดูแลการฝึกสอนอยู่ที่ สถาบันเทนนิสศรีชาพันธุ์

อ้างอิง 

 สถิติจาก ATP Tour

แหล่งข้อมูลอื่น 
  เว็บไซต์สถาบันเทนนิส ศรีชาพันธุ์ 

นักเทนนิสชาวไทย
บุคคลจากจังหวัดขอนแก่น‎‎
นิสิตเก่าคณะครุศาสตร์ จุฬาลงกรณ์มหาวิทยาลัย
สกุลศรีชาพันธุ์
ผู้ฝึกสอนเทนนิส